Hat nyár, hogy szerelembe essenek. Egy nyár, hogy minden megváltozzon. Liv és Finn hat nyárral ezelőtt ismerkedtek meg, amikor egy bárban dolgoztak a cornwalli tengerparton, és mindketten ígéretes jövő előtt álltak. Ám egy szenvedélyes éjszaka pusztító tragédiával végződött, és a két fiatal között elválaszthatatlan kötelék szövődött. Finnt azonban Los Angelesbe szólította az élete és a zenekara, Livet pedig minden Cornwallhoz kötötte - így ígéretet tettek: a fiú minden évben visszatér, és ha még szinglik, együtt töltik a nyarat. Ám az idei nyáron egy titokzatos idegen bukkan fel Cornwallban, Liv pedig először tud elképzelni egy olyan világot, amelyben nem törik össze a szívét minden ősszel, miközben a művészi karrierje is kezd végre beindulni. Nehéz döntés előtt áll, a legnagyobb kérdés pedig az, vajon meddig képes elmenni a szerelemért...